Hoeveel skade kan die sneeuvlokkie-generasie aan die samelewing aanrig? Maar wie is die sneeuvlokkie-generasie? Die enkele Afrikaanse bronne wat na hierdie variasie van die millenniërs verwys, beskryf hulle soos volg: “Die sagte weerlose jeug met te veel opinies en te dun velle”. Hulle het ook die bynaam van “fooitog-generasie” gekry. (Lees hier vir ’n vollediger prentjie.)
In die Engelse literatuur is daar, anders as in Afrikaans, ’n groot oorvloed. Ons volstaan egter by ’n samevatting deur The Sun:
In die praktyk is daar sekerlik meer verskille as ooreenkomste tussen die sneeuvlokkie-generasie en die internettrolle wat nou so gereeld as vitrioel-gedrewe internettrolle gelooi word. ’n Sterker ooreenkoms is seker dat die verontwaardiging en ’n herhaalde vitrioelloslating van die trolle nogal herinner aan die gebelgde, seergemaakte reaksie van die sneeuvlokkies as hul mat onder hulle uitgeruk word.
Die eintlike probleem is as die gevolge dieselfde gevolge tot gevoel het – wanneer mense met die regte inligting wat die publiek eintlik nodig het, ter wille van om nie kwetsende reaksies te ontlok nie, noodsaaklike inligting aan die publiek weerhou.
Die persoon wat kennis nou hoofsaaklik vir haar self hou, noem nie watter inligting so die ontsteltenis ontlok nie, maar dit is bekend dat daar verlede jaar wêreldwye sterftes was van mense wie se ouers nie toegesien het dat hulle die verpligte masel-inspuitings gekry het nie. Die ouers glo in ’n bewering van ’n gediskrediteerde dokter dat die inspuitings outisme kan veroorsaak. Die aanspraak is destyds feitlik onmiddellik deur navorsing nie net as verkeerd bewys nie, maar in werklikheid ontdek onder diegene wat nie die inspuitings gekry het nie, eintlik ’n effense beter kans staan om outisties te wees as diegene wat wel die inspuitings gekry het. Die uitbraak het omtrent saamgeval met die uitslag van ’n veel omvattender en meer professionele ondersoek wat ook bevind het dat die storie dat die inspuiting verantwoordelik is vir outisme, twak is.